PIELIKUMS

“Πλαγιές Πάικου” (Playies Paikou)

PGI-GR-A1088-AM01

Pieteikuma iesniegšanas diena: 14.4.2016.

PRODUKTA SPECIFIKĀCIJAS GROZĪJUMA PIETEIKUMS

1. Grozījumam piemērojamie noteikumi

Regulas (ES) Nr. 1308/2013 105. pants – grozījums, kas nav maznozīmīgs

2. Grozījuma apraksts un pamatojums

2.1. Izmaiņas baltvīna šķirņu sastāvā

Ir izdarīti grozījumi Playies Paikou tehniskajā dokumentācijā PGI-GR-A1088, produkta specifikācijā un vienotajā dokumentā, lai konkrētā baltvīna (sausā, pussausā, pussaldā un saldā) šķirņu sastāvā jebkādās proporcijās iekļautu šķirnes “Xinomavro” (ar baltvīna fermentāciju), “Negoska” (ar baltvīna fermentāciju), “Viognier”, “Gewürztraminer” un “Riesling”.

Šķirnes “Xinomavro” un “Negoska” tiek sekmīgi izmantotas, lai radītu ļoti interesantu baltvīnu. Šāda prakse jau tagad tiek sekmīgi piekopta citos apgabalos, piemēram, kaimiņreģionos Nausā un Amintejā, turklāt tā ir arī iekļauta produkta specifikācijā attiecībā uz AĢIN Imathia.

Turklāt šā apgabala vīnkopji ir iestādījuši arī ieteiktās jaunās šķirnes (“Gewürztraminer” un “Riesling”) un atļautās šķirnes (“Viognier”); rezultātā ir izdevies radīt izcilus vīnus ar atšķirīgu raksturīgu garšu, kuri atspoguļo mūsu apgabala vīndārzu konkrētās īpašības. Šīs šķirnes ir labi pielāgojušās vietējiem augšanas apstākļiem.

Baltvīniem, ko ražo no “Xinomavro”, “Negoska”, “Gewürztraminer”, “Riesling” un “Viognier” šķirnēm, ir tādas pašas īpašības, kā tiem baltvīniem, kas aprakstīti Playies Paikou vīnu ģeogrāfiskās izcelsmes tehniskajā dokumentācijā.

Produkta specifikācija ir grozīta šādi:

— produkta specifikācijas iedaļas “Atļautās vīna vīnogu šķirnes” pirmais punkts ir aizstāts ar šādu punktu: “Playies Paikou (AĢIN) baltvīnu (sauso, pussauso, pussaldo un saldo) ražo no šādu šķirņu vīnogām: “Roditis”, “Malagouzia”, “Asyrtiko”, “Sauvignon Blanc”, “Chardonnay”, “Gewürztraminer”, “Riesling”, kā arī “Xinomavro” (ar baltvīna fermentāciju) un “Negoska” (ar baltvīna fermentāciju). Minētās šķirnes drīkst izmantot jebkādās proporcijās.”,

— produkta specifikācijas iedaļas “Vīndarības prakse” pirmais punkts ir aizstāts ar šādu punktu:

“Baltvīna darīšana: Playies Paikou (AĢIN) baltvīna ražošanā izmanto modernāko baltvīna darīšanas tehnoloģiju; spirta rūgšanas laikā temperatūra nedrīkst pārsniegt 20 °C. Sarkano vīnogu šķirņu “Xinomavro” un “Negoska” gadījumā izmanto baltvīna fermentācijas metodi.”

Šie grozījumi ir atspoguļoti šādās produkta specifikācijas un vienotā dokumenta iedaļās: “Galvenās vīna vīnogu šķirnes”, “Atļautās vīna vīnogu šķirnes”, “Vīnu apraksts” un tās apakšiedaļā “Organoleptiskās īpašības” (sausajam, pussausajam, pussaldajam un saldajam) baltvīnam veltītajā iedaļā un iedaļā “Vīndarības prakse”, kur pievienota informācija par baltvīna darīšanu no sarkano vīnogu šķirnēm.

Grozījumi skar arī vienotā dokumenta un produkta specifikācijas iedaļu “Saikne ar ģeogrāfisko apgabalu”, it īpaši tās apakšiedaļas “Sīkāka informācija par produktu” un “Cēloniskā mijiedarbība”.

2.2. Saldā sārtvīna pievienošana

Playies Paikou tehniskajā dokumentācijā PGI-GR-A1088, produkta specifikācijā un vienotajā dokumentā ir izdarīti grozījumi, iekļaujot saldo sārtvīnu. Pēdējo gadu laikā šā apgabala vīndari ir sākuši ražot saldos sārtvīnus, kuri ir iemantojuši atzinību tirgū.

Konkrēti produkta specifikācijas iedaļas “Vīnu apraksts” beigās ir pievienots šāds punkts:

“4. Saldais sārtvīns Detalizēti parametri: — spirta minimālā faktiskā koncentrācija: 11,5 tilp. %, — spirta minimālā dabiskā koncentrācija: 11,0 tilp. %, — kopējais cukuru saturs (g/l): vismaz 45, — kopējais skābums, izteikts vīnskābē (g/l): minimālais: 4,8, maksimālais: 12,0, — gaistošais skābums, izteikts etiķskābē (g/l): maksimāli 1,08 (18 m.ekv./l.), — vīnu maksimālais sēra dioksīda saturs (kopējais): 250 mg/l. Organoleptiskās īpašības: izteikta granātābola krāsa, sarkano ogu džema un sarkano rožu aromāti, bagātīga garša ar saldu pēcgaršu. Attiecībā uz maksimālo kopējo spirta koncentrāciju piemēro attiecīgajos ES tiesību aktos noteiktās vērtības.”

Produkta specifikācijas iedaļas “Atļautās vīna vīnogu šķirnes” pēdējais punkts ir aizstāts ar šādu punktu:

“Playies Paikou (AĢIN) (sauso, pussauso, pussaldo un saldo) sārtvīnu ražo no svaigām šādu šķirņu vīnogām: “Xinomavro”, “Limnio”, “Negoska”, “Cabernet Sauvignon”, “Syrah” un “Merlot”. Minētās šķirnes drīkst izmantot jebkādās proporcijās.”

Šis grozījums ir iekļauts arī vienotā dokumenta iedaļās “Vīnu apraksts” un “Atļautās vīna vīnogu šķirnes”.

2.3. Playies Paikou (AĢIN) tehniskās dokumentācijas atjaunināšana

Papildus lūgtajiem grozījumiem, kā arī lai atjauninātu tehnisko dokumentāciju, esam veikuši šādas izmaiņas produkta specifikācijā: a) ir pievienoti/aizstāti valsts normatīvie akti par piemērojamajām prasībām un kontrolēm attiecībā uz vīniem ACVN un AĢIN, un b) ir izdarīti grozījumi informācijā par kompetentajām kontroles iestādēm.

Konkrēti iedaļa “KONTROLES IESTĀDES” ir aizstāta ar šādu:

“KONTROLES IESTĀDES Lauku attīstības un pārtikas ministrijas Pārtikas ģenerāldirektorāts Direktorāts: Pārtikas izmantošana un tehnoloģija Nodaļa: Vīni un alkoholiskie dzērieni Adrese : Menandrou 22 10552 Athens GREECE Tālr. +30 2102125113, 2102125145 Fakss +30 2105245195 E-pasts: lkiokakis@minagric.gr, kballa@minagric.gr Lauku ekonomikas direktorāts un Veterināro jautājumu direktorāts Reģionālie augu aizsardzības, kvalitātes un fitosanitārās kontroles centri.”

Šīs izmaiņas attiecas tikai uz produkta specifikāciju un neskar vienoto dokumentu.

VIENOTS DOKUMENTS

1. Reģistrētais nosaukums

“Πλαγιές Πάικου” (Playies Paikou)

2. Ģeogrāfiskās izcelsmes norādes veids

AĢIN – aizsargāta ģeogrāfiskās izcelsmes norāde

3. Vīnkopības produktu kategorijas

1. Vīns

4. Vīna (vīnu) apraksts

SAUSAIS SĀRTVĪNS

Tumši purpursarkana krāsa ar sārtiem lāsojumiem. Spēcīga smaržas buķete, kurā dominē rožu un citrusaugļu notis. Garšu līdzsvaro pareizs skābuma daudzums, un mutē ir paliekoša ziedu pēcgarša.

— Kopējais spirta saturs: vismaz 11,5 tilp. %.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): nepārsniedz 9,0 (ja cukuru saturs pārsniedz 4 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,5.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 200

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

PUSSAUSAIS SĀRTVĪNS

Tumši purpursarkana krāsa ar sārtiem lāsojumiem. Spēcīga smaržas buķete, kurā dominē rožu un citrusaugļu notis. Garšu līdzsvaro pareizs skābuma daudzums, un mutē ir paliekoša ziedu pēcgarša. Patīkama skābuma un saldenuma līdzsvara sajūta, maiga un augļaina garša.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): minimālais 4,5, maksimālais 17,5 (ja cukuru saturs pārsniedz 12 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,5.

— Vīnu maksimālais sēra dioksīda saturs (kopējais): 250 mg/l (ja cukuru saturs ir vismaz 5 g/l).

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 250

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

PUSSALDAIS SĀRTVĪNS

Tumši purpursarkana krāsa ar sārtiem lāsojumiem. Spēcīga smaržas buķete, kurā dominē rožu un citrusaugļu notis. Garšu līdzsvaro pareizs skābuma daudzums, un mutē ir paliekoša ziedu pēcgarša. Maiga garša, augļaina un saldena sajūta, kas ilgi saglabājas mutē.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): minimālais 12,5, maksimālais 45 (ja cukuru saturs pārsniedz 12 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,5.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 250

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

SALDAIS SĀRTVĪNS

Izteikta granātābola krāsa, sarkano ogu džema un sarkano rožu aromāti, bagātīga garša ar saldu pēcgaršu.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): vismaz 45.

— Kopējais skābums, izteikts vīnskābē (g/l): nepārsniedz 12,0.

— Gaistošais skābums, izteikts etiķskābē (g/l): maksimāli 1,08 (18 m.ekv./l.).

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 4,8 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 250

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

SAUSAIS BALTVĪNS

Mirdzoša blāvi zaļgana krāsa (ar dzeltenīgiem lāsojumiem, ja baltvīns ražots no “Xinomavro” un “Negoska” vīnogu šķirnēm). Spēcīga smaržas buķete, kurā dominē citrusaugļu un svaigu augļu notis ar ziedu aromāta niansēm. Piesātināts, ar augļainu pēcgaršu, kas ilgi saglabājas mutē.

— Kopējais spirta saturs: vismaz 11,5 tilp. %.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): nepārsniedz 9,0 (ja cukuru saturs pārsniedz 4 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,5.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 200

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

PUSSAUSAIS BALTVĪNS

Mirdzoša blāvi zaļgana krāsa (ar dzeltenīgiem lāsojumiem, ja baltvīns ražots no “Xinomavro” un “Negoska” vīnogu šķirnēm). Spēcīga smaržas buķete, kurā dominē citrusaugļu un svaigu augļu notis ar ziedu aromāta niansēm. Patīkama skābuma un saldenuma līdzsvara sajūta, maiga un augļaina garša.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): minimālais 4,5, maksimālais 17,5 (ja cukuru saturs pārsniedz 12 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,5.

— Vīnu maksimālais sēra dioksīda saturs (kopējais): 250 mg/l (ja cukuru saturs ir vismaz 5 g/l).

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 250

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

PUSSALDAIS BALTVĪNS

Mirdzoša blāvi zaļgana krāsa (ar dzeltenīgiem lāsojumiem, ja baltvīns ražots no “Xinomavro” un “Negoska” vīnogu šķirnēm). Spēcīga smaržas buķete, kurā dominē citrusaugļu un svaigu augļu notis ar ziedu aromāta niansēm. Maiga garša, augļaina un saldena sajūta, kas ilgi saglabājas mutē.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): minimālais: 12,5, maksimālais: 45.

— Kopējais skābums, izteikts vīnskābē (g/l): nepārsniedz 7,5.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 250

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

SALDAIS BALTVĪNS

Mirdzoša krāsa ar tikko jaušamu iedzeltenu toni (ar dzeltenīgiem lāsojumiem, ja baltvīns ražots no “Xinomavro” un “Negoska” vīnogu šķirnēm). Spēcīga smaržas buķete, kurā dominē citrusaugļu notis un ziedu aromāta nianses. Maiga garša, augļaina un saldena sajūta, kas ilgi saglabājas mutē.

— Spirta minimālā dabiskā koncentrācija: 11,0 tilp. %.

— Kopējais cukuru saturs (g/l): vismaz 45.

— Kopējais skābums, izteikts vīnskābē (g/l): nepārsniedz 7,5.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 11,5 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 18 Maksimālais kopējais sēra dioksīda saturs (miligramos litrā): 250

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

SAUSAIS SARKANVĪNS

Koši sarkana krāsa ar tumšsarkani violetiem lāsojumiem. Aromātiska garša ar upeņu, ķiršu un tomātu notīm un tikko jūtamu piparu niansi. Izteiksmīga, pilnmiesīga garša ar viegli izteiktiem tanīniem un spēcīgu pēcgaršu, kas ilgi saglabājas mutē.

— Kopējais spirta saturs: vismaz 12 tilp. %.

— Spirta minimālā dabiskā koncentrācija: 11,5 tilp. %.

— Kopējais cukuru saturs (g/l): nepārsniedz 9,0 (ja cukuru saturs pārsniedz 4 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,0.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 12 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 20 Maksimālais kopējais sēra dioksīda saturs (miligramos litrā): 150

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

PUSSAUSAIS SARKANVĪNS

Koši sarkana krāsa ar tumšsarkani violetiem lāsojumiem. Aromātiska garša ar upeņu, ķiršu un tomātu notīm un tikko jūtamu piparu niansi. Patīkama skābuma un saldenuma līdzsvara sajūta, maiga un augļaina garša.

— Spirta minimālā dabiskā koncentrācija: 11,5 tilp. %.

— Kopējais cukuru saturs (g/l): minimālais 4,5, maksimālais 17,5 (ja cukuru saturs pārsniedz 12 g/l, piemēro Komisijas Regulas (EK) Nr. 607/2009 XIV pielikumā izklāstītos nosacījumus).

— Kopējais skābums, izteikts vīnskābē (g/l): nepārsniedz 7,0.

— Vīnu maksimālais sēra dioksīda saturs (kopējais): 200 mg/l (ja cukuru saturs ir vismaz 5 g/l).

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 12 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 20 Maksimālais kopējais sēra dioksīda saturs (miligramos litrā): 200

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

PUSSALDAIS SARKANVĪNS

Koši sarkana krāsa ar tumšsarkani violetiem lāsojumiem. Aromātiska garša ar upeņu, ķiršu un tomātu notīm un tikko jūtamu piparu niansi. Maiga garša, augļaina un saldena sajūta, kas ilgi saglabājas mutē.

— Spirta minimālā dabiskā koncentrācija: 11,5 tilp. %.

— Kopējais cukuru saturs (g/l): minimālais: 12,5, maksimālais: 45.

— Kopējais skābums, izteikts vīnskābē (g/l): nepārsniedz 7,0.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 12 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 20 Maksimālais kopējais sēra dioksīda saturs (miligramos litrā): 200

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

SALDAIS SARKANVĪNS

Koši sarkana krāsa. Aromātiska garša ar upeņu un ķiršu notīm. Bagātīgi piesātināta, bet maiga garša, kas ilgi saglabājas mutē.

— Spirta minimālā dabiskā koncentrācija: 11,5 tilp. %.

— Kopējais cukuru saturs (g/l): vismaz 45.

— Kopējais skābums, izteikts vīnskābē (g/l): nepārsniedz 7,5.

Vispārīgās analītiskās īpašības

Maksimālā kopējā spirta koncentrācija (tilp. %): Spirta minimālā faktiskā koncentrācija (tilp. %): 12 Minimālais kopējais skābums: izteikts vīnskābē – 3,5 grami uz litru Maksimālais gaistošais skābums (miliekvivalentos litrā): 20 Maksimālais kopējais sēra dioksīda saturs (miligramos litrā): 200

Attiecībā uz maksimālās spirta koncentrācijas vērtību piemēro attiecīgajos ES tiesību aktos noteiktās vērtības.

5. Vīndarības metodes

a) Galvenās vīndarības metodes

Īpašā vīndarības metode

Saskaņā ar piemērojamajiem noteikumiem (Regulas (EK) Nr. 606/2009 I D pielikumu) pussausā, pussaldā un saldā vīna darīšanā ir atļauts veikt vīnu saldināšanu.

Kultivēšanas metode

Vīnogulājus apgriež saskaņā ar tipiskām šajā apgabalā izmantotajām kultivēšanas metodēm.

Ierobežojumi vīndarīšanā

Baltvīna darīšana: Playies Paikou (AĢIN) baltvīna ražošanā izmanto modernāko baltvīna darīšanas tehnoloģiju; spirta rūgšanas laikā temperatūra nedrīkst pārsniegt 20 °C. Sarkano vīnogu šķirņu “Xinomavro” un “Negoska” gadījumā izmanto baltvīna fermentācijas metodi.

Sarkanvīna darīšana: Playies Paikou (AĢIN) sarkanvīnu ražo saskaņā ar klasisko sarkanvīna darīšanas metodi.

Sārtvīna darīšana: Playies Paikou (AĢIN) sārtvīna ražošanā izmanto modernāko sārtvīna darīšanas tehnoloģiju; temperatūra spirta rūgšanas laikā nedrīkst pārsniegt 20 °C.

b) Maksimālās ražas

Maksimālā ieguve hektolitros galaprodukta uz vienu hektāru – baltvīni

105 hl no hektāra

Maksimālā ieguve hektolitros galaprodukta uz vienu hektāru – sarkanvīni

96 hl no hektāra

Maksimālā ieguve hektolitros galaprodukta uz vienu hektāru – sārtvīni

90 hl no hektāra

Maksimālā vīnogu raža uz vienu hektāru – sarkanvīni, baltvīni un sārtvīni

12 000 kg vīnogu no hektāra

Maksimālā vīnogu raža uz vienu hektāru – šķirne “Roditis”

14 000 kg vīnogu no hektāra;

6. Noteiktais apgabals

Playies Paikou (AĢIN) vīna ražošanas noteiktais apgabals ietver pašvaldību rajonus Karpi, Griva, Goumenissa, Gerakonas un Filiria (Goumenissa pašvaldībā) un pašvaldību rajonus Evropos, Polypetro un Touba (Evropos pašvaldībā) Kilkis prefektūrā augstumā, kas pārsniedz 80 metrus virs jūras līmeņa.

7. Galvenās vīna vīnogu šķirnes

“Roditis Rs” – “Alepou”

“Xinomavro N” – “Xinogaltso”, “Popolka”

“Negoska N”

“Cabernet Sauvignon N”

“Malagouzia B”

“Limnio Ν”

“Chardonnay B”

“Viognier B”

“Syrah N”

“Sauvignon Blanc B”

“Reisling B”

“Merlot N”

“Gewürztraminer Rs”

“Asyrtiko B”

8. Saiknes vai saikņu apraksts

Vēsturiskās, kultūras un sociālās saiknes un ģeogrāfiskā vide – vīns

Ģeogrāfiskā apgabala specifika

A. Vēsturiskā saikne

Apgabala reputācija, ko tas ieguvis, ražojot ACVN Goumessa vīnus, ir sekmējusi mūsdienīgu vīnogulāju kultivēšanas metožu izplatīšanos visā AĢIN Playies Paikou apgabalā, kur pārsvarā tiek audzētas tās šķirnes, kuru vīnogas tiek izmantotas tirgū populāru vīnu ražošanai. Attiecīgi AĢIN Playies Paikou atpazīstamība ir izveidojusies kontekstā ar vīndarīšanas vēsturisko attīstību šajā apgabalā, balstoties uz esošajām tradīcijām un mūsdienīgo infrastruktūru, kas izveidota pēdējo gadu laikā.

B. Kultūras, sociālās un ekonomiskās saiknes

Vīnogulāji un vīns jau kopš aizvēsturiskiem laikiem ir bijuši nesaraujami saistīti ar vietējo iedzīvotāju kultūras, sabiedrisko un saimniecisko dzīvi.

Turklāt šī saikne pastāv joprojām, ko apliecina pasākumi, kas tiek rīkoti vīna popularizēšanai, kā arī vietējās kultūras tradīcijas.

C. Ģeogrāfiskā vide un ģeogrāfiskā izcelsme

Klimats

Saskaņā ar Langa iedalījumu šejienes klimats ietilpst mēreni sausā un mēreni mitrā klimata kategorijā. Siltuma summa (bāzes temperatūra 10 °C): 1 980 grāddienas no aprīļa līdz oktobrim. Klimata kontinentalitāte: 20,93 °C. Saules gaismas stundu daudzums: 1 818 no aprīļa līdz oktobrim. Vidējā temperatūra mēnesī, kad vīnogas nogatavojas: 19,8 °C. Nokrišņi: 650 mm gadā un 65 mm mēnesī, kad vīnogas nogatavojas. Vēji: ziemā pārsvarā pūš ziemeļu vējš, ko dēvē par vardaris. Vasarā pārsvarā pūš maigs vietēja mēroga vējš (brīzes) no dienvidu puses, taču pūš arī ziemeļaustrumu vējš meltemi, kas mazina vasaras svelmi.

Augsne

Playies Paikou apgabala augsne sastāv no granīta tipa iežiem, smilšakmens, slānekļa, ofiolītiem un kaļķakmens, bet pamatslāni veido sarkanās augsnes, merģeļa un merģeļa kaļķakmens nogulumi cietajos un mīkstajos slāņos. Lielākā daļa šā apgabala augsnes ir pH neitrāla pret sārmiem. Ekvivalentā un aktīvā kalcija karbonāta daudzumu šajā apgabalā var raksturot robežās no pietiekama līdz augstam, izņemot dažas apgabala zonas, kurās tā nav nemaz. Kopumā apgabala augsnes apmaiņas rādītāji ir ļoti labi un nodrošina augiem vajadzīgo barības vielu daudzumu, pateicoties augstajam smektītu īpatsvaram mālā; tāpat augsnē ir liels daudzums apmaiņas kalcija un apmaiņas magnija. Organisko vielu daudzums augsnes virskārtās kopumā ir pietiekams, bet, palielinoties dziļumam, samazinās. Pārsvarā apgabala augsnē esošais organisko vielu daudzums spēj nodrošināt augus ar augšanai vajadzīgo slāpekli, un slāpekļa mēslojums ir jāizmanto vien retos gadījumos.

Topogrāfija

Apgabals ir izteikti kalnains ar nogāzēm dažādos virzienos un slīpumu robežās no 0 līdz 30 %. Apvienojumā ar augsni un makroklimatu šie topogrāfiskie apstākļi dod mājvietu daudzām vīndārzu vietām, kas ir viens no galvenajiem elementiem, kas ietekmē šajā apgabalā audzēto šķirņu rezultātus. Vīndārzu atrašanās vietas var atšķirties atkarībā no mezoklimata, kurš pārsvarā veidojas klimata un vietējā reljefa mijiedarbības rezultātā un kas ietekmē arī augsni.

Sīkāka informācija par produktu

Playies Paikou (AĢIN) baltvīnus raksturo to gaiši zaļganā krāsa, ko dažkārt papildina iedzelteni toņi. To aromātu buķete ietver citrusaugļu, ziedu un citu augļu smaržas atkarībā no izmantotās šķirnes un vīndārza atrašanās vietas. Tāpat tiem ir raksturīgs garšas piesātinājums un pēcgarša, kas galvenokārt veidojas, pateicoties tam, ka šajā apgabalā šķirnes nogatavojas pietiekami un sinhroni.

Playies Paikou (AĢIN) sārtvīni izceļas ar savu izteikto krāsu un sārtajiem toņiem, kas veidojas, pateicoties izmantotajām vīnogu šķirnēm un apgabalam, kurā tās augušas. Tiem arī ir spēcīga smaržas buķete, kurā dominē rožu un citrusaugļu notis. Visu sārtvīnu veidu (sausā, pussausā, pussaldā un saldā) līdzsvars ir nevainojams, pateicoties galvenokārt vīna labajam skābumam.

Playies Paikou (AĢIN) sarkanvīnus raksturo koši sarkana krāsa ar tumšsarkani violetiem lāsojumiem un aromātiska garša ar upeņu, ķiršu un tomātu notīm un tikko jūtamu piparu niansi. Tiem ir pilnmiesīga garša ar viegli izteiktiem tanīniem un spēcīgu pēcgaršu, kas ilgi saglabājas mutē.

Cēloniskā mijiedarbība

Apgabala gaisa temperatūras dēļ vīnogu nogatavošanās kulminācija tiek sasniegta laikā no augusta pēdējām desmit dienām līdz oktobra pirmajām piecām dienām atkarībā no šķirnes. Šādu nogatavošanās apstākļu dēļ un izteiktās klimata kontinentalitātes dēļ iegūtā vīna stils un organoleptiskās īpašības ir tiešs klimata un vīndārzu atrašanās vietu mijiedarbības iznākums. Piemēram, no “Xinomavro” šķirnes vīnogām, kas nogatavojas agri tajos vīnogulāju dārzos, kas iestādīti kaļķainā augsnē, iegūst vīnu ar smalku aromātu, savukārt no vīnogām, kuras nogatavojas vēlāk dārzos ar mālainu augsni, iegūst vīnu ar spēcīgu fenola raksturu.

Šķirne “Negoska” nogatavojas vienā laikā ar šķirni “Xinomavro” un to izmanto tādu vīnu ražošanai, kuriem ir augsts spirta saturs, izteikta krāsa un vidējs skābums, kas ļoti labi sader ar atbilstošiem vīniem, kas ražoti no “Xinomavro” šķirnes vīnogām. Šķirnes “Merlot”, “Syrah” un “Cabernet Sauvignon” caurmērā nogatavojas attiecīgi 5., 10. un 20. septembrī. No vīnogu šķirnes “Merlot” tiek ražoti maigi vīni ar augstu spirta saturu un nogatavojušos augļu aromātu, savukārt no šķirnes “Syrah” ražotajiem vīniem ir raksturīga laba struktūra, spēcīga krāsa un piemērotība ilgstošai izturēšanai. Šķirni “Cabernet Sauvignon” izmanto, lai radītu vīnus ar īpašu aromātu (pārsvarā ar mazo sarkano augļu aromātu, bet arī ar pikantu aromātu), patīkamu piesātinājumu un spirta saturu, turklāt tie ir piemēroti izturēšanai.

Šķirnes “Chardonnay”, “Sauvignon Blanc”, “Gewürztraminer” un “Malagouzia” nogatavojas augusta pēdējās desmit dienās, šķirnes “Riesling” un “Asyrtiko” – septembra pirmajās piecās dienās, šķirne “Viognier” – septembra otrajās piecās dienās, bet šķirne “Roditis” – septembra otrajā pusē. Pateicoties salīdzinoši siltiem nogatavošanās apstākļiem, “Chardonnay” vīniem parasti piemīt nogatavojušos tropu augļu smaržas buķete apvienojumā ar izteikti bagātīgu garšu, savukārt “Sauvignon Blanc” vīniem ir raksturīgs augļu, galvenokārt persiku, aromāts, un mazāk izteiktas zaļo augļu notis atkarībā no augsnes. Šķirnes “Malagouzia” un “Gewürztraminer” piešķir vīniem izteiktu ziedu aromāta buķeti, kas pastiprinās, ja tiek kombinētas ar citām šķirnēm. Vīniem, kuri ražoti no vīnogu šķirnes “Asyrtiko”, piemīt pilnmiesīgums un struktūra, tiem ir izteikts skābums un atšķirīgs aromāts spektrā no ziedu līdz citrusaugļu notīm. Tie šā apgabala vīni, kuri ražoti no “Riesling” šķirnes vīnogām, izceļas galvenokārt ar izsmalcināti aromātisko garšu. “Viognier” šķirnes vīnogas izmanto, lai ražotu vīnus, kuru raksturīgākā īpašība ir to spēcīgā struktūra un piemērotība izturēšanai un kuru augļu aromātu, piemēram, persiku aromātu līdzsvaro mērenāki medus aromāti. No “Roditis” vīnogu šķirnes iegūst vīnus ar izsmalcinātu aromātu un bagātīgu garšu.

Noslēgumā var secināt, ka šajā apgabalā ražoto vīnu kvalitāte, stils un to īpatnība izriet no augsnes un klimatisko apstākļu kopuma gan visa apgabala, gan atsevišķu vīndārzu līmenī.

9. Būtiski papildu nosacījumi

Tiesiskais regulējums: ES tiesību aktos.

Papildu nosacījuma veids: atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts

6. panta 4. punkta b) apakšpunkts Komisijas Regulā (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu.

Tiesiskais regulējums: valsts tiesību aktos.

Papildu nosacījuma veids: atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts

Starpministriju lēmumā Nr. 392169/20.10.1999., ar ko nosaka vispārējus noteikumus par termina “vietējais vīns” izmantošanu galda vīna aprakstā (Valdības Vēstnesis, II sērija, Nr. 1985/8.11.99.), kurā izdarīti grozījumi ar Starpministriju lēmumu Nr. 321813/29.8.2007., proti, tā 4. panta c) punktā ir teikts:

“Galda vīnus, attiecībā uz kuriem ir atļauts izmantot terminu “vietējais vīns” kopā ar provinces, prefektūras vai vīnogulāju audzēšanas apgabala, kurš ir mazāks par prefektūru, ģeogrāfiskās izcelsmes norādi, ražo attiecīgās prefektūras vai blakus esošo prefektūru vīna darītavās. Konkrēti Playies Paikou (AĢIN) vīnus var ražot vīna darītavās, kuras darbojas Kilkis prefektūrā vai blakus esošajās Pella, Thessaloniki un Serres prefektūrās.”

Tiesiskais regulējums: ES tiesību aktos.

Papildu nosacījuma veids: papildu noteikumi attiecībā uz marķēšanu.

Nosacījuma apraksts: apzīmējumi, kas attiecas uz konkrētām ražošanas metodēm.

66. panta 1., 2. un 6. punkts Komisijas Regulā (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu.

Tiesiskais regulējums: valsts tiesību aktos.

Papildu nosacījuma veids: papildu noteikumi attiecībā uz marķēšanu.

Nosacījuma apraksts: apzīmējumi, kas attiecas uz konkrētām ražošanas metodēm.

Ministrijas lēmumā Nr. 280557/9.6.2005., ar ko nosaka augstākās kvalitātes vīnu ar cilmes vietas nosaukumu un vietējo vīnu nogatavināšanas, izturēšanas un tirgū laišanas laiku, kā arī to marķēšanā izmantotos apzīmējumus, kuri attiecas uz to ražošanas metodi vai sagatavošanas metodēm (Valdības Vēstnesis, II sērija, Nr. 818/15.6.2005.), proti, tā 3. un 4. pantā ir izklāstīti šādu terminu izmantošanas nosacījumi:

— “ΝΕΟΣ ΟΙΝΟΣ” vai “ΝΕΑΡΟΣ ΟΙΝΟΣ” (JAUNVĪNS),

— “ΩΡΙΜΑΝΣΗ ΣΕ ΒΑΡΕΛΙ” vai “ΩΡΙΜΑΣΕ ΣΕ ΒΑΡΕΛΙ” (NOGATAVINĀTS MUCĀS),

— “ΠΑΛΑΙΩΜΕΝΟΣ ΣΕ ΒΑΡΕΛΙ” vai “ΠΑΛΑΙΩΣΗ ΣΕ ΒΑΡΕΛΙ” (IZTURĒTS MUCĀS),

— “ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ” vai “ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ” (VINIFICĒTS MUCĀS UN NOGATAVINĀTS MUCĀS),

— “ΟΙΝΟΠΟΙΗΣΗ ΣΕ ΒΑΡΕΛΙ” vai “ΟΙΝΟΠΟΙΗΘΗΚΕ ΣΕ ΒΑΡΕΛΙ” (VINIFICĒTS MUCĀS).

Tiesiskais regulējums: valsts tiesību aktos.

Papildu nosacījuma veids: papildu noteikumi attiecībā uz marķēšanu.

Nosacījuma apraksts: ražas gada drukāšana uz marķējuma.

Ja vīnu marķēšanai izmanto apzīmējumus “ΝΕΟΣ ΟΙΝΟΣ” vai “ΝΕΑΡΟΣ ΟΙΝΟΣ” (JAUNVĪNS), uz marķējuma obligāti jādrukā ražas gads saskaņā ar 1. panta 2. punktu Ministrijas lēmumā Nr. 280557/9.6.2005., ar ko nosaka augstākās kvalitātes vīnu ar cilmes vietas nosaukumu un vietējo vīnu nogatavināšanas, izturēšanas un tirgū laišanas laiku, kā arī to marķēšanā izmantotos apzīmējumus, kuri attiecas uz to ražošanas metodi vai sagatavošanas metodēm (Valdības Vēstnesis, II sērija, Nr. 818/15.6.2005.).

Tiesiskais regulējums: valsts tiesību aktos.

Papildu nosacījuma veids: papildu noteikumi attiecībā uz marķēšanu.

Nosacījuma apraksts: apzīmējumi uz marķējuma saskaņā ar valsts tiesību aktiem.

Saskaņā ar Ministrijas lēmumu Nr. 235309/7.2.2002. apzīmējumi, ko var izmantot uz marķējuma vīniem ar aizsargātu cilmes vietas nosaukumu (AĢIN) Playies Paikou, ir šādi:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ / “Blanc de blancs” (BALTVĪNS NO BALTAJĀM VĪNOGĀM), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ / “Blanc de noir” (BALTVĪNS NO SARKANAJĀM VĪNOGĀM), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ vai ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ / “Blanc de gris” (BALTVĪNS NO SĀRTAJĀM VĪNOGĀM VAI BALTVĪNS NO ZILAJĀM VĪNOGĀM), ΚΟΚΚΙΝΕΛΙ / “kokineli” (KOKINELI), ΟΙΝΟΣ ΛΟΦΩΝ / “Vin de collines” (VĪNS NO PAKALNIEM), ΟΙΝΟΣ ΠΛΑΓΙΩΝ / “Vin de coteaux” (VĪNS NO NOGĀZĒM), ΟΡΕΙΝΩΝ ΑΜΠΕΛΩΝΩΝ vai ΑΠΟ ΟΡΕΙΝΑ ΚΡΑΣΑΜΠΕΛΑ / “Vin de vignobles Montagneux” (KALNU VĪNDĀRZI VAI VĪNS NO KALNU VĪNDĀRZIEM).

Saite uz produkta specifikāciju

http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_paikos191217.pdf